**Előterjesztés**

**a 2018. augusztus 8-án tartandó rendkívüli ülésre**

**4. számú napirend**

**Határozati javaslat :**

**/2018. (VIII.8.) Képviselő-testületi határozat**

**Szociális célú tüzelőanyag vásárlás igényléséről**

Cikó Község Önkormányzat Képviselő-testülete úgy döntött, hogy a Magyarország 2018. évi központi költségvetésről szóló 2017. évi C. törvény (költségvetési törvény) 3. mellékletében szereplő „Helyi önkormányzatok támogatásai fejezet I. Működési célú támogatások 9. pontja alapján a „települési önkormányzatok szociális célú tüzelőanyag vásárlásához kapcsolódó kiegészítő támogatására” pályázatot kíván benyújtani.

Cikó Község Önkormányzata a szociális célú tüzelőanyag vásárlásához szükséges saját forrás - melynek összege 93.980,- Ft - biztosítja a 2018. évi költségvetéséből.

Cikó Község Önkormányzata a szociális célú tűzifában részesülőktől ellenszolgáltatást nem kér.

A Képviselő-testület megbízza a polgármestert a tüzelőanyag vásárláshoz kapcsolódó kiegészítő támogatás igénylésével.

Határidő: a pályázat benyújtására 2018. augusztus 31.

Felelős: Haures Csaba polgármester

Határozattal értesítve: Magyar Államkincstár Tolna Megyei Igazgatóság, Szekszárd